
АНОТАЦИЯ

Дисциплината “Словесен фолклор” има за цел да оформи в съзнанието на студентите пълна представа за българското фолклорно културно наследство, като към знанията им за музикалния и танцов фолклор допълни и тези за богатството на словесния фолклор.

Във връзка с изучавания материал се засягат въпроси от историята и народопсихологията на българите. Акцентира се върху общобългарските мотиви и образци от различни райони.

Преподаването е ориентирано към поднасяне на материала в лекционна форма, подкрепена от много илюстративен материал, последвано от съответни семинарни занятия. Студентите се запознават с капиталните сборници от средата на ХІХ век до днес и се приучават за работа с тях. 

ФОРМИРАНЕ НА ОЦЕНКА
Студентите се оценяват интензивно през целия курс на обучение. Оценяването протича под формата на две текущи контролни проверки. Текущият контрол се осъществява чрез тестове или контролни задания за проверка на знанията. 
КРИТЕРИИ ЗА ОЦЕНЯВАНЕ

Оценява се активното участие на студентите в аудиторните занимания – лекции и упражнения, както и включването им в практически общоакадемични активности. Заключителната оценка се формира въз основа на резултатите от активността, ангажираността, текущите контролни оценки и самостоятелната работа на студентите. По време на проверката, студентите представят разработка или презентация по предварително зададена тема, разпознаване на специфична за народно-поетичното творчество силабическа организация на текста, разпознаване на различни поетични  жанрове. Можем да прибавим и :
1. Ниво на комуникативност

2. Степен на усвоеност на учебния материал

3. Умение за водене на дискусия по проблемите
4. Умение за компетентно и логично структуриране на учебния час.
5. Умение за детайлно вникване в различните видове анализ.
УЧЕБНА ПРОГРАМА


СЛОВЕСЕН ФОЛКЛОР











